Elgon

Elgon is 'n uitgewerkte skildvulkaan op die grens tussen Kenia en Uganda, noord van Kisumu en wes van Kitale. Die berg se hoogste punt, bekend as "Wagagai", is geheel en al binne in Uganda geleë.Africa Ultra-Prominences Peaklist.org. Retrieved 2012-01-11."Mount Elgon, Uganda" Peakbagger.com. Retrieved 11 January 2012 Daar is geen bewyse van die vulkaan se eerste aktiwiteite nie, tog skat geoloë dat die vulkaan ten minste 24 miljoen jaar oud is, wat dit die oudste uitgewerkte vulkaan in Oos-Afrika maak. Die berg se naam is ontleen van die Masainaam Elgonyi.

 Fisiese eienskappe 
duimnael|links|upright=1.2|Elgon (links middel) is op die Uganda-Kenya grens geleë in die Westelike Provinsie, noord van Kakamega, wes van Kitale.

Elgon is 'n groot alleenstaande vulkaniese berg op die grens van oostelike Uganda en westelike Kenia. Die berg is massief, met 'n diameter van 80 km en styg 3070 m bokant die omliggende vlakte uit. Die koeler hoogte van die berg verskaf verligting aan die mense van die warm omringgende vlaktes en die hoër hoogtes verskaf ook uitkoms vir flora en fauna.

Die berg het vyf groot pieke:
 Wagagai  4321 m, in Uganda
 Sudek    4302 m, op die Kenia/Uganda grens
 Koitobos 4222 m, 'n platkop basalt kolom in Kenia
 Mubiyi   4211 m, in Uganda
 Masaba 	 4161 m, in Uganda

Ander kenmerke van die berg is:
 Die kaldera - Elgon is een van die grootste, bestaande kalderas in die wêreld.
 Die warmwater fonteine by die Suamrivier.
 Endebess Bluff - 2,563 meter
 Die Ngwarisha, Makingeny, Chepnyalil en Kitum grotte: Die Kitumgrot is 60 m wyd en 200 m diep. Daar is sout in die grot en wilde olifante besoek die grotte dikwels om die sout te lek nadat hulle stukke sout van die wande met hulle tande afgebreek het. Richard Preston se boek The Hot Zone (1994) beskryf die grot se assosiasie met Marburgvirus nadat twee persone die grot besoek het (een in 1980 en die ander in 1987) en die virus opgedoen en gesterf het.Preston, Richard, The Hot Zone : The Terrifying True-Life Thriller, Bantam Books, 1994.

Die berg se grond is rooi lateriet. Die berg is ook die oorsprong en opvanggebied van verskeie riviers onder andere die Suamrivier wat later die Turkwelrivier word en uitmond in die Turkanameer. Ook die Nzoia- en Lwakhakhariviere se oorspronge is hier op die berg en beide mond uit in die Victoriameer. Die dorp Kitale is aan die voetheuwels van die berg geleë. Die gebied om die berg word beskerm deur die Mount Elgon-nasionale park, een aan weerskante van die internasionale grens.
links|duimnael|Endebess Bluff

 Fauna 
'n Trop Afrika bosolifante was altyd teenwoordig rondom die berg wat diep in die grotte ingeloop het om sout te lek. Die trop kom nou egter net aan Kenia se kant van die berg voor waar hulle in die Kitumgrot in loop.

Daar is ook ander soogdier spesies wat hoofsaaklik op die berg voorkom insluitend die Elgonskeerbek (Crocidura elgonius), Rudd se tandmol (Tachyoryctes ruddi) en Thomas se dwergmuis (Mus sorella). Daar is ook voël spesies wat op die berg voorkom, insluitend Macronyx sharpei, Cisticola hunteri, Pternistis jacksoni en Scleroptila elgonensis.

'n Subspesie van die bosbok (Tragelaphus scriptus heterochrous) is endemies aan die berg. 'n Monster van die nou uitgestorwe Du Toit's-stroom padda (Arthroleptides dutoiti) is versamel aan die Keniaanse kant van die berg.

 Flora 
Seldsame plante kom op die berg voor, insluitend: Ardisiandra wettsteinii, Carduus afromontanus, Echinops hoehnelii, Ranunculus keniensis en Romulea congoensis.

 Verwysings 

Kategorie:Vulkane
Kategorie:Skildvulkane